Document ID: /roh_data/filtered/Bilingualer_Corpus_interleaved-it-rm.jsonl.gz/1833

This is a text translated from Italian to Rumantsch Grischun.
Il Governo presenta il rapporto sull'attuazione dei principi di public corporate governance

Il Governo grigionese ha approvato il rapporto sull'attuazione dei principi di public corporate governance per il Cantone dei Grigioni a destinazione del Gran Consiglio. Il rapporto mostra che per quanto riguarda la gestione delle partecipazioni cantonali i Grigioni si trovano in una buona situazione. Tuttavia, per conservare gli interessi cantonali e per aumentare la trasparenza, il Governo vuole procedere a ottimizzazioni in determinati settori. Il Parlamento discuterà il rapporto nella sessione di dicembre 2010.

Per "public corporate governance" si intendono i principi dell'organizzazione e della gestione di enti esterni incaricati dell'amministrazione, che mirano a fare in modo che questi enti forniscano prestazioni efficienti. Il rapporto approvato dal Governo fornisce da un lato una panoramica sullo sviluppo e sullo stato nel settore della corporate governance e descrive lo stato attuale delle partecipazioni del Cantone. D'altro lato nel rapporto viene anche formulata una strategia per la gestione e il controllo delle partecipazioni e vengono fissati i relativi principi.

Ampio portafoglio di partecipazioni

Il Cantone dispone di un ampio ed eterogeneo portafoglio di partecipazioni. Hanno una grande importanza gli istituti autonomi di diritto pubblico, ovvero la Banca Cantonale Grigione, l'Assicurazione fabbricati dei Grigioni, la Cassa per i danni della natura, l'Istituto delle assicurazioni sociali, la Cassa cantonale pensioni dei Grigioni o ancora i Servizi psichiatrici dei Grigioni, il Centro di formazione in campo sanitario e sociale, la Scuola universitaria per la tecnica e l'economia, nonché l'Alta scuola pedagogica dei Grigioni. Un'altra parte importante è costituita dalle partecipazioni sotto forma di azioni nella Ferrovia Retica, nonché in diverse società idroelettriche. Infine, vi sono inoltre numerosi investimenti e partecipazioni del Cantone in diverse organizzazioni di diritto privato, tra le quali rientrano anche i consorzi agricoli.

Complessivamente, oltre ai nove istituti autonomi di diritto pubblico il Cantone conta oggi altre 45 partecipazioni che servono ad adempiere un compito pubblico. Non sono comprese le organizzazioni e le istituzioni che ricevono unicamente sostegno finanziario sotto forma di sovvenzioni, così come non rientrano tra le partecipazioni gli impegni del Cantone in fondazioni e associazioni.

Nessuna urgente necessità di agire, ma potenziale di miglioramento

In base alla situazione odierna e alle esperienze del passato, il Governo osserva nel rapporto che nel settore della gestione delle partecipazioni non vi è una necessità di agire urgente e immediata. Ciononostante, il Governo individua un potenziale di miglioramento in singoli settori. Ad essere interessata è in primo luogo la gestione strutturale e non quella contenutistica delle partecipazioni, nonché la creazione di trasparenza.

Il Governo prevede di disciplinare in un'ordinanza che entrerà in vigore con effetto al 1° gennaio 2011 l'attuazione delle misure di miglioramento, dopo la discussione del rapporto in Gran Consiglio. La nuova ordinanza mira a garantire un rapporto equilibrato tra gestione e controllo delle partecipazioni del Cantone dei Grigioni. Allo stesso modo il Governo vuole così mantenere gli interessi cantonali e creare trasparenza. Ciò avverrà in futuro con la presentazione di rapporti standardizzati, nonché con la valutazione a scadenze regolari della necessità e della configurazione dell'impegno cantonale.

All'interno dell'Amministrazione i diversi ruoli del Cantone verranno separati e attribuiti in modo chiaro dal punto di vista organizzativo. Inoltre, in futuro il Governo fisserà per ogni partecipazione obiettivi del proprietario individuali, per quanto essi non siano già prescritti in modo sufficiente da una legge. Concretamente si tratta ad esempio dei principi seguenti:

- Gli obiettivi perseguiti con la partecipazione vanno esaminati periodicamente.

- Il Governo è organo di nomina per le rappresentanze cantonali oppure le propone.

- Nella selezione delle rappresentanze cantonali viene applicato un profilo di requisiti; in casi eccezionali il Governo deve poter destituire le rappresentanze cantonali.

- Per le rappresentanze cantonali deve valere il limite d'età di 70 anni.

- Le indennità degli organi di condotta strategici per gli istituti autonomi di diritto pubblico devono essere fissate dal Governo su proposta dell'organo di condotta strategico.

- Le indennità devono essere dichiarate secondo regole prestabilite.

- Il Governo stabilisce regolamentazioni uniformi per il processo di approvazione dei conti e dei rapporti annuali.

- La necessità delle partecipazioni viene verificata ogni 4 anni.

Soluzioni semplici e snelle

In futuro i principi di public corporate governance andranno considerati ai sensi di prescrizioni generali in caso di adeguamenti di atti normativi e accordi di prestazioni cantonali. Questi principi hanno effetto all'interno dell'Amministrazione e devono essere applicati per analogia da Governo e Amministrazione a tutte le partecipazioni del Cantone in modo perlopiù indipendente dalla loro forma sociale.

Questa supervisione sistematica delle partecipazioni del Cantone è una parte importante della public corporate governance. Per il Governo è comunque necessario tenere conto delle diverse situazioni. L'attuazione dei principi di public corporate governance deve avvenire con le risorse di personale esistenti nell'Amministrazione. Ciò è possibile solo se l'attuazione si limita all'essenziale e prevede soluzioni semplici e snelle. Il Governo vuole limitare allo stretto necessario l'ulteriore onere amministrativo.

Persona di riferimento:

Consigliere di Stato Dr. Martin Schmid, Direttore del Dipartimento delle finanze e dei comuni, tel. 081 257 32 01

Organo: Governo

Fonte: it Cancelleria dello Stato dei Grigioni

01.10.2010
La regenza preschenta il rapport davart la realisaziun da la public corporate governance

La regenza grischuna ha deliberà per mauns dal cussegl grond il rapport davart la realisaziun da la public corporate governance en il chantun Grischun. Il rapport mussa che la regulaziun da las participaziuns chantunalas è en in bun stadi en il Grischun. Tuttina vul la regenza optimar tscherts secturs per tegnair quint dals interess dal chantun e per augmentar la transparenza. Il parlament vegn a tractar quest project en la sessiun da december 2010.

La noziun "public corporate governance" signifitgescha ils princips per organisar e per regular ils organs administrativs excorporads, uschia ch'els furneschan prestaziuns effizientas. Il rapport ch'è vegnì deliberà da la regenza dat d'ina vart ina survista dal svilup e dal stadi en il sectur da la corporate governance e descriva il stadi actual da las participaziuns dal chantun. Da l'autra vart cuntegna il rapport er in concept davart la gestiun e davart la controlla da las participaziuns sco er ils princips che sa basan sin quel.

Portafegl da participaziuns voluminus

Il chantun ha in portafegl da participaziuns voluminus ch'è dentant a medem temp er eterogen. Ina gronda impurtanza han ils instituts autonoms da dretg public, q.v.d. la banca chantunala grischuna, l'institut d'assicuranza d'edifizis dal Grischun, la cassa per donns elementars, l'institut d'assicuranza sociala, la cassa da pensiun chantunala dal Grischun u ils servetschs psichiatrics dal Grischun, il center da furmaziun per la sanadad ed ils fatgs socials, la scola auta da tecnica ed economia sco er la scola auta da pedagogia dal Grischun. In'ulteriura gronda part fan ora las participaziuns – en furma d'aczias – vi da la Viafier retica sco er vi da differentas societads d'ovras idraulicas. La finala existan ultra da quai numerusas participaziuns ed investiziuns dal chantun a diversas organisaziuns da dretg privat, da las qualas fan part tranter auter er las associaziuns agriculas.

Tut en tut ha il chantun oz – ultra dals nov instituts autonoms da dretg public – 45 ulteriuras participaziuns che servan ad ademplir ina incumbensa publica. Organisaziuns ed instituziuns che survegnan in sustegn finanzial mo en furma da subvenziuns n'èn betg resguardadas. Las participaziuns dal chantun na resguardan er betg ils engaschaments dal chantun a favur da fundaziuns e d'uniuns.

Nagin basegn d'agir urgent, dentant potenzial d'optimaziun renconuschì

Sin fundament da la situaziun actuala e sin fundament da las experientschas dal passà constatescha la regenza en il rapport ch'i n'exista nagin basegn d'agir direct ed urgent en il sectur da la regulaziun da las participaziuns. La regenza renconuscha dentant il potenzial d'optimaziun da singuls secturs. Quai pertutga en emprima lingia la regulaziun da las structuras – dentant betg dals cuntegns – da las participaziuns sco er il stgaffir transparenza.

Las meglieraziuns vul la regenza reglar – suenter la discussiun dal rapport en il cussegl grond – en in'ordinaziun che duai entrar en vigur il 1. da schaner 2011. La nova ordinaziun ha l'intent d'etablir ina relaziun equilibrada tranter la gestiun e la controlla da las participaziuns dal chantun Grischun. La regenza vul er mantegnair ils interess chantunals e stgaffir transparenza. Quai vegn fatg en il futur cun in rapportar standardisà sco er cun examinar regularmain la necessitad ed il concept dals engaschaments dal chantun.

Las differentas rollas dal chantun vegnan separadas organisatoricamain ed attribuidas en moda pli clera entaifer l'administraziun. Ultra da quai vegn la regenza a fixar en il futur, sche necessari, finamiras per las proprietarias e per ils proprietaris, sche talas n'èn betg gia fixadas suffizientamain en ina lescha. Concretamain sa tracti per exempel dals suandants princips:

- Las finamiras ch'ins vul cuntanscher tras la participaziun ston vegnir examinadas periodicamain.

- La regenza è il gremi electoral per las represchentanzas dal chantun u propona quellas.

- Per tscherner las represchentanzas dal chantun vegn applitgà in profil d'exigenzas ed – en cas excepziunals – duai la regenza pudair relaschar las represchentanzas dal chantun.

- Per las represchentanzas dal chantun duai valair ina limita da vegliadetgna da 70 onns.

- Las indemnisaziuns dals gremis directivs strategics duain vegnir fixadas da la regenza per ils instituts da dretg public, e quai sin proposta dal gremi directiv strategic.

- Las indemnisaziuns ston vegnir communitgadas tenor reglas definidas.

- La regenza fixescha regulaziuns unitaras per la procedura d'approvaziun dals quints annuals e dals rapports annuals.

- I vegn examinà mintga 4 onns sche las participaziuns èn anc necessarias.

Soluziuns concisas e simplas

Ils princips per la public corporate governance ston vegnir resguardads en il futur en il senn da prescripziuns generalas, sch'i vegnan fatgas adattaziuns da relaschs chantunals e da cunvegnas da prestaziun. Els han effects entaifer l'administraziun e duain vegnir applitgads da la regenza e da l'administraziun confurm al senn per tut las participaziuns dal chantun e per gronda part independentamain da la furma da lur societad.

La tgira sistematica da las participaziuns dal chantun è ina part impurtanta da la public corporate governance. En quest connex ston dentant – tenor l'avis da la regenza – vegnir resguardadas mintgamai las circumstanzas spezialas. La public corporate governance duai vegnir realisada cun las resursas persunalas existentas en l'administraziun. Quai è mo pussaivel, sche la realisaziun sa restrenscha a l'essenzial e prevesa soluziuns concisas e simplas. La lavur administrativa supplementara vul la regenza reducir al pli necessari.

Infurmaziuns:

cusseglier guvernativ dr. Martin Schmid, schef dal departament da finanzas e vischnancas, tel. 081 257 32 01

Gremi: regenza

Funtauna: rg chanzlia chantunala dal Grischun

01.10.2010